ഗാന്ധിനഗറില് ബി.ജെ.പി, ഭന്വദ് കോണ്ഗ്രസ് പിടിച്ചു ന്യൂഡല്ഹി: ഗുജറാത്തിലെ ഗാന്ധിനഗര് മുനിസിപ്പാലിറ്റിയടക്കം നാലിടത്ത് നടന്ന നടന്ന തിരഞ്ഞെടുപ്പില് ബി.ജെ.പിക്ക് മിന്നും ജയം. ഭന്വദ് മുനിസിപ്പാലിറ്റി കോണ്ഗ്രസ് പിടിച്ചെടുത്തു. പ്രധാനമന്ത്രി നരേന്ദ്ര മോദിയുടെ മാതാവ് വോട്ട് ചെയ്ത ഗാന്ധിനഗര് മുനിസിപ്പാലിറ്റിയില് 44 സീറ്റുകളില് 41ഉം ബി.ജെ.പി നേടി. രണ്ട് സീറ്റുകള് കോണ്ഗ്രസും ഒരെണ്ണം ആം ആദ്മി പാര്ട്ടിയും നേടി. ആദ്യമായി മത്സരിച്ച ആം ആദ്മി പാര്ട്ടി 17 ശതമാനം വോട്ടുകള് നേടി. ഇതോടൊപ്പം തിരഞ്ഞെടുപ്പ് നടന്ന ഓഖ, ഭന്വദ്, താര മുനിസിപ്പാലിറ്റികളില് ഭന്വദ് കോണ്ഗ്രസ് പിടിച്ചെടുത്തു. 1995 മുതല് ബി.ജെ.പി ഭരിച്ച ഭന്വദില് 24 സീറ്റുകളില് 16 എണ്ണം കോണ്ഗ്രസ് നേടി. ബി.ജെ.പിക്ക് ലഭിച്ചത് എട്ട് സീറ്റുകളാണ്. താര മുനിസിപ്പാലിറ്റിയില് 24 ല് 20 സീറ്റുകള് ബി.ജെ.പി വിജയിച്ചു. കോണ്ഗ്രസിന് നാല് സീറ്റുകള് ലഭിച്ചു. ഓഖ മുനിസിപ്പാലിറ്റിയില് 36 ല് 34ലും ബി.ജെ.പി വിജയിച്ചു. രണ്ട് സീറ്റുകള് മാത്രമാണ് കോണ്ഗ്രസിന് നേടാനായത്.